# Lancfolia plantago

| Kiel legi la taksonomion**Lancfolia plantago, *Plantago lanceolata |
| --- |
|  |
|  Lancfolia plantago (*Plantago lanceolata*), floraro |
| **Biologia klasado** |
|

|  |  |
| --- | --- |
| Regno: | Plantoj *Plantae*  |
| Divizio: | Angiospermoj  |
| Klaso: | Dukotiledonoj  |
| Ordo: | Laminaloj  *Laminales*  |
| Familio: | Plantagacoj  *Plantaginaceae*   |
| Genro: | Plantago  *Plantago*   |
| Specio: | Lancfolia plantago *P. lanciolata*  |

 |
| Dunomo |
| Lancfolia plantago ‘‘Plantago lanciolata‘‘ = (L.) |
| Aliaj Vikimediaj projektoj |
|

|  |  |
| --- | --- |
|  | Sistematiko en Vikispecioj |

 |
|

|  |  |
| --- | --- |
|  | Komunejo pri Lancfolia plantago, *Plantago lanceolata* |

 |
|  |

Lancfolia plantago (*Plantago lanceolata*), habito
Lancfolia plantago (*Plantago lanceolata*), habito
**Lancfolia plantago** aŭ latine (*Plantago lanceolata*) estas plantspecio kiu apartenas al la familio de la Plantagacoj (*Plantaginaceae*).

## Priskribo

La lancfolia plantago estas multjara, herba planto, kiu havas altokreskon de 5 ĝis 50 cm. La multe disbranĉita radikaro kreskas ĝis 60 cm profunden. La bazestarantaj folioj formas rozedon kaj havas tigojn. La integra foliplato estas pinta, mallarĝa kaj lancforma.

La planto floras de majo ĝis septembro. Sur la longa petiolo staras densa, cilindroforma spika floraro. La relative malgrandaj floroj estas duseksaj.

La kromosomnombro estas 2n = 12, malofte 72.

## Disvastigejo

La lancfolia plantago origine hejmiĝis en Eŭropo. Intertempe ĝi disvastiĝis tutmonde. Ĝi kreskas ofte en grasherbejoj en parkaj razenoj, en vojoj kaj kampoj.

## Ekologio

La lancfolia plantago estas profundradika hemikriptofito. La vegetativa plimultigado okazas per la radikŝosoj. La gluebla semo estas disvastigata de bestoj kaj homo.

## Taksonomio

*Plantago lanceolata* L. havas la sinonimojn: *Plantago azorica* HOCHST., *Plantago hungarica* WALDST. & KIT., *Plantago sphaerostachya* HEGETSCHW., *Plantago lanceolata* var. *sphaerostachya* MERT. & W.D.J. KOCH.

## Uzado

La folioj estas manĝeblaj, kiel salato.

## Gravaj plantaj enhavosubstancoj kaj ties medicina efiko

lancfolia plantago en formo de la herba drogo (Plantaginis lanceolatae herba)
La planto enhavas iridoid-gliceridojn, ekzemple aŭkubino, katalpolo, asperulosido, ŝlimŝtofoj, taninoj, silika acido, saponino. Ĝi estas milda al tusado. La planta drogo de lancfolia plantago estas uzata kontraŭ kataroj de la spiraj vojoj kaj inflamoj de la buŝo kaj mikozoj. Krome ĝi helpas al malgravaj inflamoj de la haŭto, ekzemple pro insektopikoj, urtika bruliĝo, neŭrodermito kaj simile malgravaj lezoj de la haŭto.

Por fari infuzaĵojn oni kolektas la tutan herbon (la latina nomo por la drogo nomiĝas: *Folia Plantaginis lanceolatae*.

radikoj de la lancfolia plantago en vitrino (longeco de la kesto ĉ. 1m ). Foto el la ĝardenekspozicio de la germana federacia lando Baden-Virtembergo, majo 2014.
## Referencoj

## Eksteraj ligiloj

* Weltweite Verbreitung
* Thomas Meyer: Wegerich Datenblatt mit Bestimmungsschlüssel und Fotos bei *Flora-de: Flora von Deutschland* (alter Name der Webseite: *Blumen in Schwaben*)
* Verwendung in der Volksmedizin. Arkivigite je 2016-06-07 per la retarkivo Wayback Machine